CELEX: 32007R0608
Language: bg
Date: 2007-06-01 00:00:00
Title: Регламент (ЕО) № 608/2007 на Комисията от 1 юни 2007 година за изменение на Регламент (ЕО) № 795/2004 за определяне на подробни правила за прилагането на схемата за единно плащане, предвидена в Регламент (ЕО) № 1782/2003 на Съвета относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители

2.6.2007   
            
            
               BG
            
            
               Официален вестник на Европейския съюз
            
            
               L 141/31
            
         
      РЕГЛАМЕНТ (ЕО) № 608/2007 НА КОМИСИЯТА
   
   от 1 юни 2007 година
   за изменение на Регламент (ЕО) № 795/2004 за определяне на подробни правила за прилагането на схемата за единно плащане, предвидена в Регламент (ЕО) № 1782/2003 на Съвета относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 51, буква б), втора алинея от него,
   като има предвид, че:
   
               (1)
            
            
               Регламент (ЕО) № 795/2004 на Комисията (2) въвежда правила за прилагане на схемата за единно плащане, считано от 2005 г.
            
         
               (2)
            
            
               Приложение I към Регламент (ЕО) № 795/2004 определя датата, от която отглеждането на последователни вторични култури може да бъде временно разрешено в региони, където реколтата на зърнените култури обикновено се прибира по-рано заради климатичните условия, съгласно член 51, буква б) от Регламент (ЕО) № 1782/2003. По искане на Франция тази дата следва да се промени за един регион и два департамента на тази държава-членка.
            
         
               (3)
            
            
               Регламент (ЕО) № 795/2004 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет по преките плащания,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 795/2004 се заменя с текста на приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 юни 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 270, 21.10.2003 г., стр. 1. Регламент, последно изменен с Регламент (ЕО) № 2013/2006 (ОВ L 384, 29.12.2006 г., стр. 13).
   
      (2)  ОВ L 141, 30.4.2004 г., стр. 1. Регламент, последно изменен с Регламент (ЕО) № 411/2007 (ОВ L 101, 18.4.2007 г., стр. 3).
   
      ПРИЛОЖЕНИЕ
      
         
            „ПРИЛОЖЕНИЕ I
            
                        Държава-членка
                     
                     
                        Дата
                     
                  
                        Белгия
                     
                     
                        15 юли
                     
                  
                        Дания
                     
                     
                        15 юли
                     
                  
                        Германия
                     
                     
                        15 юли
                     
                  
                        Южна Гърция (Пелопонес, Йонийски острови, Западна Гърция, Атика, южно Егейско море и Крит)
                     
                     
                        20 юни
                     
                  
                        Централна и Северна Гърция (Източна Македония и Тракия, Централна Македония, Западна Македония, Епир, Тесалия, континентална Гърция и северно Егейско море)
                     
                     
                        10 юли
                     
                  
                        Испания
                     
                     
                        1 юли
                     
                  
                        Франция: Аквитания, Юг-Пиренеи и Лангедок-Русийон
                     
                     
                        1 юли
                     
                  
                        Франция: Елзас, Оверн, Бургундия, Бретан, Център, Шампан-Ардени, Корсика, Франш-Конте, Ил-дьо-Франс, Лимузен, Лорен, Север-Па-дьо-Кале, Долна Нормандия, Горна Нормандия, Пеи-дьо-ла-Лоар (с изключение на департаментите Лоар-Атлантик и Ванде), Пикардия, Поату-Шарант, Прованс-Алпи-Лазурен бряг и Рона-Алпи
                     
                     
                        15 юли
                     
                  
                        Франция: департаментите Лоар-Атлантик и Ванде
                     
                     
                        15 октомври
                     
                  
                        Италия
                     
                     
                        11 юни
                     
                  
                        Австрия
                     
                     
                        30 юни
                     
                  
                        Португалия
                     
                     
                        1 март“